ปัจจัยความเสี่ยง

บริษัทฯมีการประเมินความเสี่ยงของธุรกิจโดยคณะกรรมการบริหารของบริษัทฯพร้อมทั้งกำหนดมาตรการเพื่อลดความเสี่ยงที่อาจจะเกิดขึ้นดังต่อไปนี้

1. ความเสี่ยงจากภัยธรรมชาติ

เนื่องจากในช่วงหลายๆปีที่ผ่านมาภูมิอากาศในประเทศไทยมีความแปรปรวนเป็นอย่างมาก
ในช่วงครึ่งปีแรกจะประสพกับภาวะภัยแล้ง และอุทกภัยในครึ่งปีหลัง
ซึ่งส่งผลให้ผลผลิตและราคาทางการเกษตรมีความแปรปรวน
บริษัทจึงมีนโยบายที่จะขยายตลาดเพื่อลดความเสี่ยงที่เกิดจากภัยธรรมชาติ
รวมไปถึงการป้องกันทรัพย์สินของบริษัท ตามสาขาต่างๆด้วย

2. ความเสี่ยงจากราคาต้นทุนพลังงาน

การที่ก๊าซธรรมชาติ ซึ่งเป็นเชื้อเพลิงหลักในการผลิตกระเบื้องเซรามิค มีความผันผวน
ตามราคาน้ำมันเตา และน้ำมันโลก ซึ่งส่งผลให้ต้นทุนการผลิตสินค้าเปลี่ยนไปจากที่ประมาณการไว้
แต่บริษัทมีนโยบายปรับปรุงขบวนการผลิต โดยเฉพาะในทางวัตถุดิบ เพื่อลดต้นทุน ในการใช้พลังงาน
ทั้งปริมาณการใช้ก๊าซธรรมชาติ และไฟฟ้าให้ลดลงอย่างต่อเนื่อง

3. ความเสี่ยงจากกระเบื้องนำเข้า

ในปี 2552 กระเบื้องนำเข้าจากประเทศจีนนั้น มีมูลค่ากว่า 1.5 พันล้านบาท และในปี 2553
กระเบื้องนำเข้าจากจีน มีมูลค่ากว่า 3.7 พันล้านบาท
ซึ่งการขยายตัวครั้งนี้เกิดจากบริษัทอสังหาริมทรัพย์
ได้ขยายกิจการโดยการสร้างคอนโดมินี่ยมในตัวเมืองสูงเพิ่มจากปีก่อนเป็นเท่าตัว
ซึ่งทำให้ตลาดกระเบื้องเซรามิคในเมืองมีความเสี่ยง
ทางบริษัทมีแผนการยายรูปแบบของสินค้ากระเบื้องเซรามิค อยู่ 2 ทาง ดังต่อไปนี้

• การผลิตกระเบื้องเจียรขอบซึ่งจะมีลักษณะคล้าย กับกระเบื้องนำเข้า หรือ แกรนิตโต้
ซึ่งสามารถปูชิดติดกันได้ แต่เนื่องจาก ต้นทุนในการผลิตยังคงสูง
บริษัทยงคงต้องพัฒนาต่อไปจนกว่าจะได้ต้นทุนที่ต่ำตามต้องการ

• การผลิตกระเบื้องที่มีขนาดใหญ่ขึ้น ปัจจุบันทางบริษัทมีกระเบื้อง 4 ขนาด ได้แก่ 8x8” , 8x10”
12x12” และ16x16” ซึ่งในสภาพตลาดปัจจุบัน
ความต้องการของกระเบื้องมีการใช้กระเบื้องในขนาดที่ใหญ่ขึ้น
บริษัทจึงวิจัยพัฒนาเพื่อเตรียมการที่จะผลิตกระเบื้องที่มีขนาด 24x24”
ซึ่งเป็นขนาดเดียวกับกระเบื้องนำเข้า เพื่อตอบสนองความต้องการของตลาดในตัวเมืองได้ดีขึ้น

4. ความเสี่ยงจากการเพิ่มขึ้นของต้นทุนค่าขนส่ง

เนื่องจากสินค้าของบริษัทเป็นสินค้าหนัก และต้นทุนค่าขนส่งมีแนวโน้มที่สูงขึ้น
เนื่องจากภาวะความไม่สงบในประเทศลิเบีย
บริษัทจึงมีนโยบายปรับปรุงการขนส่งโดยการวางแผนเส้นทางการขนส่งให้มีระยะทางที่สั้นที่สุด
และระยะทางที่ถูกที่สุดรวมไปถึงการใช้รถขนส่งที่มีขนาดใหญ่ขึ้น
ซึ่งบริษัทคาดว่าจะสามารถความคุมต้นทุนการขนส่งไว้ได้

การบริหารความเสี่ยง

บริษัทฯ ได้จัดให้มีการวิเคราะห์ประเมินความเสี่ยงที่อาจเกิดขึ้นจากปัจจัยต่างๆข้างต้นดังนี้

1.  ระบบติดตามงาน

บริษัทฯ
มีการติดตามผลการดำเนินงานเพื่อเปรียบเทียบกับแผนงานและงบประมาณที่กำหนดไว้โดยกำหนดให้รายงานต่อคณะจัดการบริษัทฯทุกๆเดือน
และนำเสนอคณะกรรมการบริษัทฯ พิจารณาอย่างน้อยทุก 3 เดือน
หากข้อมูลจากรายงานผลงานเปรียบเทียบกับงบประมาณมีผลกระทบที่มีสาระสำคัญต่อผลการดำเนินงานโดยรวมของบริษัทฯ
ฝ่ายจัดการจะกำหนดให้มีการปรับปรุงแผนงานดังกล่าวได้เพื่อให้สอดคล้องกับสถานการณ์ที่เปลี่ยนแปลงไป
นอกจากนี้บริษัทฯ ยังมีสำนักงานตรวจสอบภายใน
ทำหน้าที่ตรวจสอบและประเมินความถูกต้องของการดำเนินงานในหน่วยงานต่างๆ
เปรียบเทียบกับแผนงาน งบประมาณ และระเบียบต่างๆที่กำหนดไว้
ผลการตรวจสอบให้ติดตามการปรับปรุงแก้ไขและรายงานต่อคณะกรรมการตรวจสอบภายในเวลาที่กำหนด
จากนั้นคณะกรรมการตรวจสอบจะรายงานผลการปฏิบัติงานให้คณะกรรมการบริษัทฯ
รับทราบทุกไตรมาส
โดยคณะกรรมการตรวจสอบมีหน้าที่สอบทานและให้ความเห็นต่อระบบการควบคุมภายในและรายงานทางการเงิน
เพื่อส่งเสริมให้บริษัทฯ มีระบบควบคุมภายในที่ดี

2.  ระบบรายงาน

ปัจจุบันบริษัทฯได้นำระบบสารสนเทศมาใช้อย่างแพร่หลาย
โดยมอบหมายให้ฝ่ายระบบงานและคอมพิวเตอร์ มีหน้าที่ดูแลระบบสารสนเทศของบริษัทฯ แต่ทั้งนี้
ให้ปฏิบัติตามพระราชบัญญัติว่าด้วยการกระทำความผิดเกี่ยวกับคอมพิวเตอร์ปี 2550 โดยบริษัทฯ
ได้มีการจัดการเกี่ยวกับการใช้งานเครือข่ายระบบคอมพิวเตอร์ของบริษัทฯ
อย่างเหมาะสมและมีประสิทธิภาพ
รวมทั้งจัดให้มีการป้องกันปัญหาที่อาจจะเกิดกับการใช้ระบบคอมพิวเตอร์ในลักษณะที่ไม่ถูกต้องตามพ.ร.บ.
ฉบับนี้และกฎหมายที่เกี่ยวข้อง ตลอดจนติดตามเหตุการณ์ต่างๆ
ที่มีโอกาสทำให้เกิดปัจจัยความเสี่ยงและทบทวนถึงประสิทธิภาพของมาตรการในการบริหารความเสี่ยงที่ได้กำหนดไว้
ทั้งนี้
เพื่อให้การบริหารความเสี่ยงของบริษัทฯมีประสิทธิภาพอันเป็นการลดผลกระทบที่อาจเกิดขึ้นกับบริษัทฯ